पाकिस्‍तान में राष्‍ट्रपति चुनाव भारत की ही तरह अप्रत्‍यक्ष तरीके से होता है। पाक में राष्‍ट्रपति का चुनाव इलेक्‍ट्रोरल प्रक्रिया से होता है। इस इलेक्‍ट्रोरल में सीनेटर्स के अलावा नेशनल और प्रांतीय असेंबली के चुने हुए सदस्‍य शामिल होते हैं। राष्‍ट्रपति का पद यहां पर भी एक औपच‍ारिक पद होता है और वह देश का मुखिया होता है। प्रधानमंत्री को संविधान की ओर से जो शक्तियां दी गई हैं, राष्‍ट्रपति ही उन्‍हें निर्धारित करता है। पाकिस्‍तान का संविधान किसी भी मुसलमान को ही राष्‍ट्रपति पद के लिए किस्‍मत आजमाने का मौका देता है। इस बात से कोई फर्क नहीं पड़ता है कि वह महिला है या पुरुष, उसकी उम्र 45 वर्ष से कम नहीं होनी चाहिए। इसके अलावा अगर वह नेशनल एसेंबली का सदस्‍य है तो राष्‍ट्रपति चुनाव के लिए किस्‍मत आजमा सकता है। पाकिस्‍तान में भी राष्‍ट्रपति का कार्यकाल पांच वर्ष का होता है।